Молитва за излекуване на епилепсия

Превод от испански: Никола Инджов, 1998

chitanka.info

Зелен огън, мъгла във въздуха —

вие станахте епилепсия.

Жълт огън, ти стана епилепсия.

Северен вятър,

ти стана епилепсия,

епилепсия, породена от съня.

Бяла мъгла, ти стана епилепсия.

Червена мъгла, ти стана епилепсия.

Ще го развържем,

девет пъти ще го развържем,

ще го успокоим,

девет пъти ще го успокоим, Повелителю.

За да си отиде като мъгла,

за да си отиде като пеперуда.

Оправи се, голям пулс! Оправи се, малък пулс

Двата пулса наведнъж —

така ще бъде, Повелителю.

Така свършваш, епилепсия,

върху тринадесет планини,

върху тринадесет хребета,

така свършваш между тринадесет реда скали,

така свършваш между тринадесет реда дървета.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.